Hui ha començat a Sagunt la vacunació contra la COVID-19
30 de desembre 2020

![Imagen 1](/media/3vyazugn/53_primera-vacuna.jpg)

Este matí ha començat a Sagunt la vacunació contra la COVID-19. Durant tot el dia s'administraran 365 dosi de la vacuna en el Departament de Salut de Sagunt, que inclou a residències de Sagunt, Sogorb, Navaixes i Viver. Pilar Anechina, de 87 anys, resident en el Centre de Majors Nostra Senyora del Carme de Sagunt (l'Asil), ha sigut la primera persona del Departament de Salut de Sagunt a rebre la vacuna del coronavirus.

  

L'alcalde de Sagunt, Darío Moreno, ha mostrat la seua satisfacció per este motiu: **«És una gran notícia que s'haja iniciat la vacunació al nostre país diumenge passat i hui també a la nostra ciutat. Amb l'arribada de la vacuna comença la fi de la pandèmia, però el camí encara serà llarg. Tenim una incidència acumulada molt alta a la ciutat i això es tradueix en saturació de centres de salut i en pèrdua de sers estimats. Aquest procés de vacunació ha de ser la nostra major motivació per a extremar les precaucions, perquè cada persona morta ho serà perquè lamentablement el contagi li va arribar abans que la vacuna. Evitem qualsevol contagi, salvem vides».**

  

La Comunitat Valenciana va iniciar el diumenge 27 de desembre la vacunació contra la COVID-19 en set residències de majors de les províncies d'Alacant, Castelló i València.

  

A partir d'ara cada setmana, Pfizer té el compromís d'entregar al voltant de 30.000 dosi. Alacant rebrà 10.000 dosi, 5.000 Castelló i 16.000 la província de València.

  

La conselleria ha dissenyat un pla de treball perquè les persones que residixen o treballen en residències de majors i en residències amb persones amb diversitat funcional, hagen rebut la primera dosi a mitjan gener.

  

El següent grup de vacunació és el del personal sanitari. S'anirà vacunant d'acord amb la disponibilitat de les dosis i s'avançarà en cadascun dels grups en funció d'esta disponibilitat.

*   [](http://www.facebook.com/sharer.php?u=https://aytosagunto.es/va/actualitat/hui-ha-comencat-a-sagunt-la-vacunacio-contra-la-covid-19/ "Facebook")
*   [](http://twitter.com/share?url=https://aytosagunto.es/va/actualitat/hui-ha-comencat-a-sagunt-la-vacunacio-contra-la-covid-19/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/hui-ha-comencat-a-sagunt-la-vacunacio-contra-la-covid-19/ "Linked In")
*   [](mailto:?body=https://aytosagunto.es/va/actualitat/hui-ha-comencat-a-sagunt-la-vacunacio-contra-la-covid-19/)